**EGYÜTTMŰKÖDÉSI MEGÁLLAPODÁS**

amely létrejött egyrészt:

iskola: **Budapest I. Kerületi** **Szilágyi Erzsébet Gimnázium**

székhelye: **Budapest 1016, Mészáros utca 5-7.**

e-mail: **szeg@szegbp.hu**

képviseli: **Bajkó Judit intézményvezető**

OM-azonosító: **035219**

kapcsolattartó neve:  **Hajduné Szabó Erika**

kapcsolattartó elérhetősége: [iksz@szegbp.hu](mailto:iksz@szegbp.hu), +36 1 225 7055

A továbbiakban: **Iskola**

másrészről

név:

székhelye:

telephely címe:

e-mail:

OM-azonosító / Cégbejegyzési szám:

képviseli:

kapcsolattartó:

kapcsolattartó elérhetősége :

a továbbiakban: **Fogadó szervezet**

a továbbiakban együtt: **Felek**

kötöttek a mai napon az iskolai közösségi szolgálat megvalósítása érdekében az alábbiakban meghatározott feltételek szerint.

1. (**ebben a részben a szervezet tevékenységéről kell írni**)

2. Az **Iskola** tanulói a Fogadó szervezetnél az alábbi tevékenységi területeken dolgozhatnak:

- (**egyeztetve töltjük ki a fogadó szervezettel, a jogszabályi előírás szerint az mellékelt területekből lehet választani**

**- egészségügyi,**

**- szociális és jótékonysági,**

**- kulturális és közösségi,**

**- környezet és természetvédelmi,**

**- katasztrófavédelmi,**

**- az óvodás korú, sajátos nevelési igényű gyermekekkel, tanulókkal, az idős emberekkel közös sport- és szabadidős tevékenység**)

- **az egyes rendőrségi feladatok ellátásra létrehozott szerveknél bűn- és baleset-megelőzési területen folytatható tevékenység**

3. A Felek kijelentik, hogy megállapodásukat határozatlan időtartamra kötik.

4. A Felek vállalják, hogy tevékenységüket az iskolai közösségi szolgálat működését szabályozó jogszabályok és a közérdekű önkéntes tevékenységről szóló 2005. évi LXXXVIII. és a 2011. évi CXC. törvény alapján végzik.

5. A Fogadó szervezet vállalja, hogy:

- a közösségi szolgálatot végző tanulók tevékenységét koordinálja, egy fő munkatárs kijelölésével mentorálja és az elvégzett órákat igazolja,

- a tanulók számára előzetesen és a program lezárásaként tájékoztatást nyújt,

- az Iskola számára tájékoztatást nyújt az adott programról, annak helyszínéről és idejéről és az elvégzendő tevékenységről,

- a feladatvégzést megelőzően az iskolai közösségi szolgálatot végző tanulók számára részletes tájékoztatást nyújt a feladatról, a tevékenységre fordítandó időkeretről és a pihenőidőről valamint az adható maximális juttatásokról és amennyiben szükséges a feladatra vonatkozó egyedi, kiegészítő szabályokat,

- a Fogadó szervezet vállalja, hogy amennyiben az iskolai közösségi szolgálat teljesítése során a tanulót baleset vagy egyéb váratlan esemény éri értesíti a szülőt és az Iskola képviselőjét.

6. A Fogadó szervezet köteles biztosítani:

- az egészséget nem veszélyeztető és biztonságos tevékenységhez szükséges feltételeket,

- a szükséges pihenőidőt,

- az iskolai közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

- a tizennyolcadik életévét be nem töltött tanuló, illetve korlátozottan cselekvőképes nagykorú tanuló esetén az iskolai közösségi szolgálati tevékenység folyamatos, szakszerű felügyeletét.

7. A Fogadó szervezet tudomásul veszi, hogy az iskolai közösségi szolgálatot végző tanulókról bármilyen tényt vagy adatot csak a jogszabályban előírt esetben adhat ki harmadik személy részére.

8. A Fogadó szervezet nem vállalja az iskolai közösségi szolgálatot végző tanulók utazási költségtérítését.

9. Az Iskola vállalja, hogy:

- az iskolai közösségi szolgálat keretében szervezi és irányítja a tanulók munkavégzését,

- folyamatosan kapcsolatot tart egy fő pedagógus munkatárs kijelölésével a Fogadó szervezettel,

- a feladatvégzés során az Iskola pedagógusai a Fogadó szervezet munkatársaival együtt ellenőrzik az iskolai közösségi szolgálatot végző tanulókat,

- egyezteti, igazolja és dokumentálja a tanulók teljesített óraszámát.

10. Az Iskola kötelezettséget vállal arra, hogy a tanulókat tájékoztatja az alábbiakról:

- az iskolai közösségi szolgálat során a munkavégzés helyén és azon kívül is olyan magatartás tanúsítása, amely méltó a Fogadó szervezet önkénteseihez,

- a tanuló köteles a Fogadó szervezet tulajdonát képező vagy használatában álló vagyontárgyakat gondosan, rendeltetésének megfelelően használni, működtetni,

- a tanuló köteles a Fogadó szervezet képviselőjének jelezni az eszközök, vagyontárgyak hibáját, működésképtelenségét. Az ebből adódó károkozásért nem vonható felelősségre és nem kötelezhető kártérítésre.

11. A Felek kijelentik, hogy az iskolai közösségi szolgálat jogviszonnyal összefüggésben harmadik személynek okozott kárért a Fogadó szervezet felel.

12. A Felek bármelyike az iskolai közösségi szolgálat jogviszonyt rendkívüli felmondással is megszüntetheti, amennyiben a másik fél a jelen szerződésben írt bármely kötelezettségét megszegi. Rendkívüli felmondás alapja lehet, ha bármely fél olyan magatartást tanúsít, amely a másik fél számára a jogviszony fenntartását lehetetlenné teszi.

13. A Felek a jelen megállapodásból eredő jogvitákat elsősorban tárgyalásos úton kötelesek rendezni.

14. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

15. A Felek a megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Fogadó szervezetnél marad.

Budapest, 2020. 01.15.

…………………………………………… …………………………………………… **Bajkó Judit**  ***a szervezet képviseletében***

**intézményvezető**